حسن بیتمز

حسن بیتمِز (15 دسمبر 1969ء - 14 دسمبر 2023ء) ایک ترک سیاست دان تھے ۔ ان کا تعلق سعادت پارٹی سے تھا اور وہ ترکی قومی اسمبلی کے رکن تھے۔

 ذاتی زندگی 
15 دسمبر 1969ء کو الاُجرہ کے قصبے میں پیدا ہوئے، حسن بیتمز نے استنبول کے گیبزے امام-خطیب مکتب میں تعلیم حاصل کی اور جامعہ الازہر میں اعلیٰ تعلیم حاصل کی۔ وہ شادی شدہ تھے اور ان کا ایک بچہ تھا۔ وہ متعدد اسلامی اداروں کے لیے کام کر تے تھے اور سینٹر فار اسلامک یونین ریسرچ کے چیئرمین بھی تھے۔

 پارلیمنٹ میں آخری خطاب 
حسن بتیمز نے اپنے خطاب میں نہ صرف اسرائیلی مظالم کی مذمت کی بلکہ انھوں نے اپنے خطاب میں ترک صدر رجب طیب اردگان کو بھی تنقید کا نشانہ بناتے ہوئے کہا کہ "آپ جہازوں کو اسرائیل جانے کی اجازت دیتے ہیں اور آپ اس سے بے شرمی سے تجارت کہتے ہیں۔ آپ اسرائیل کے ساتھی ہیں۔"

حسن بتیمز کی تقریر کے آخری الفاظ یہ تھے کہ ” اگر ہم خاموش رہیں گے تو تاریخ خاموش نہیں رہے گی،حتیٰ کہ اگر تاریخ خاموش رہی تو سچ خاموش نہیں رہے گا۔اگر آپ اپنے ضمیر کے عذاب سے بچیں گے تو تاریخ کے عذاب سے نہیں بچ پائیں گے،اگر آپ تاریخ کے عذاب سے بھی بچ گئے تو یاد رکھیں کہ آپ اللہ کے غضب سے نہیں بچ سکیں گے۔

 وفات 
12 دسمبر 2023ء کو، حسن بیتمز پارلیمنٹ میں 2023ء کی اسرائیل-حماس جنگ کے دوران اسرائیل کی مذمت کرنے والی تقریر (ریکارڈنگ میں دکھائی دینے والی ڈیجیٹل گھڑی کے مطابق 7-8 سیکنڈز) کے دوران یہ کہتے ہوئے کہ "اسرائیل پر اللہ کا غضب نازل ہوگا" دل کا دورہ پڑنے سے گر گئے۔  ان کا انتقال انقرہ بلکینٹ سٹی ہسپتال میں دو دن بعد، 14 دسمبر کو 53 سال کی عمر میں اپنی 54 ویں سالگرہ سے ایک دن پہلے ہوا۔ انھیں استنبول کے مرکز آفندی قبرستان میں سپرد خاک کیا گیا۔  حسن بیتمز ترکی کی تاریخ میں چوتھے رکن پارلیمنٹ ہیں جو اسمبلی میں پیش آنے والے کسی واقعے کے دوران یا اس کے بعد انتقال کر گئے ہیں۔  

امیر جماعت اسلامی کراچی حافظ نعیم الرحمن نے ان کی وفات پر اظہارِ تعزیت کیا۔

 حوالہ جات 

 بیرونی روابط 

 حسن بیتمز کی سرکاری ویب گاہ
 حسن بیتمز ٹویٹر پر

زمرہ:فاضل جامعہ الازہر
زمرہ:2023ء کی وفیات
زمرہ:1969ء کی پیدائشیں
زمرہ:ترکیہ کی شخصیات
زمرہ:امراض قلب سے اموات
زمرہ:ترکیہ کی اٹھائسویں پارلیمنٹ کے ارکان
زمرہ:گریسون کی شخصیات
زمرہ:ترکیہ کی گرینڈ نیشنل اسمبلی کے اراکین